Infekcia močových ciest.
Dobrý deň. Môžem , prosím, brať súčasne Urinal Akut FORTE  SKU: X30310  1	a	  FEMANNOSE N D-manóza  SKU: P1000A ...ako dlho môžem brať tieto prípravky  ako prevenciu na infekciu močových ciest. V decembri a februári  opakovane  som po antb. liečbe -   Ciprinol . Bojím sa návratu infekcie. Ďakujem
Dobrý deň,
ďakujeme za Vašu otázku.
Femannose N D-manóza je zdravotnícky prostriedok určený k prevencii a podpornej liečbe cystitídy a ďalších bakteriálnych infekcií močových ciest. Urinal akut forte obsahuje výťažok z kanadských brusníc - kľukvy veľkoplodej a zlatobyle obyčajnej, ktorý podporuje zdravie močových ciest a pomáha vyplavovať baktérie z močového mechúra.
Medzi výživovým doplnkom Urinal akut forte a zdravotníckou pomôckou Femannose N D-manóza nebolo pozorované vzájomné ovplyvnenie účinku. Uvedené produkty nepodliehajú klinickým skúškam a prípadné interakcie nemuseli byť zachytené, avšak na základe doposiaľ zverejnených štúdií javí byť uvedná kombinácia bezpečná. Ich zložky sa zvyknú kombinovať aj v jednom produkte. Závažné nežiaduce účinky takejto terapie neboli doposiaľ opísané, z toho dôvodu je ich podávanie možné aj dlhodobo.
Rady k prevencii infekcíí močových ciest si môžete prečítať aj v nasledujúcom
článku
.
Prajem pekný zvyšok dňa.
S pozdravom
PharmDr. Veronika Kiabová